

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 024-02/23-01/33**

**URBROJ:2103-15-01-23-1**

**U Šandrovcu, 24.08.2023.**

**Z A P I S N I K**

**sa 20. sjednice Općinskog vijeća općine Šandrovac održane dana 24.08.2023.g.**

**sa početkom u 20,00 sati na adresi Bjelovarska 6, 43227 Šandrovac,**

**1. kat. prostorija vijećnice**

**Prisutni članovi Općinskog vijeća**

1. Stjepan Kos
2. Katarina Blažeković
3. Želimir Gluščić
4. Damir Husnjak
5. Slaven Kurtak
6. Goran Solar
7. Igor Škudar

**Odsutni članovi Općinskog vijeća**

1. Željko Đipalo
2. Nikola Halapa
3. Nikola Radonić

**Ostali prisutni**:

1. Dario Halauš -- općinski načelnik Općine Šandrovac
2. Ivana Fočić – pročelnica Jedinstvenog upravnog odjela Općine Šandrovac, zapisničar
3. Dajana Perhot – referent za računovodstvo i financije JUO Općine Šandrovac

Predsjednik Općinskog vijeća Općine Šandrovac Slaven Kurtak pozdravio je sve prisutne, utvrdio da je na sjednici prisutno 7 vijećnika te da je kvorum na današnjoj sjednici općinskog vijeća općine Šandrovac potvrđen. Predsjedavajući je predložio sljedeći Dnevni red 20. sjednice Općinskog vijeća općine Šandrovac:

**DNEVNI RED 20. SJEDNICE**

**OPĆINSKOG VIJEĆA OPĆINE ŠANDROVAC**

1. Aktualni sat,

* Rasprava o dopisu Osnovne škole Veliko Trojstvo, Učiteljskog vijeća o upisu djece u Područnu školu Šandrovac (KLASA: 602-13/23-04/3, URBROJ:2103-43-01-23-90 od 04.07.2023. godine)

1. Usvajanje zapisnika sa 19. sjednice Općinskog vijeća Općine Šandrovac,
2. Usvajanje izvršenja prihoda i rashoda općine Šandrovac za razdoblje od 01. siječnja 2023. do 30. lipnja 2023. godine,
3. Usvajanje Izvješća o izvršenju financijskog plana Doma za starije i nemoćne osobe Šandrovac za razdoblje 01.01.2023. do 30.06.2023. godine,
4. Usvajanje Izvješća o izvršenju financijskog plana Dječjeg vrtića Šandrovac za razdoblje 01.01.2023. do 30.06.2023. godine,
5. III. izmjene i dopune Proračuna Općine Šandrovac za 2023. godinu,
6. Davanje suglasnost na Izvješće o radu Općinskog načelnika općine Šandrovac za razdoblje od 01.01.2023. do 30.06.2023. godine,
7. Donošenje Odluke o naknadama vijećnicima Općinskog vijeća Općine Šandrovac,
8. Donošenje Odluke o izboru najpovoljnije ponude za zakup poljoprivrednog zemljišta

u vlasništvu Republike Hrvatske na području Općine Šandrovac,

1. Donošenje Programa potpora u poljoprivredi na području Općine Šandrovac za razdoblje 2023.-2027. godine,
2. Donošenje Odluke o utvrđivanju područja obuhvata LAG-a Sjeverna Bilogora,
3. Davanje suglasnosti na Odluku o izboru i imenovanju ravnatelja Doma za starije i nemoćne osobe Šandrovac,
4. Donošenje Odluke o usklađenju temeljnog kapitala i poslovnih udjela smanjenjem temeljnog kapitala i izmjeni izjave o osnivanju društva sa ograničenom odgovornošću.

Općinski načelnik općine Šandrovac predložio je dopunu dnevnog reda sa Točkom 14.

14.Donošenje Odluke o raspisivanju javnog natječaja za prodaju nekretnina u vlasništvu općine Šandrovac

Dnevni red sa dopunom usvojen je jednoglasno sa 7 glasova ZA od strane vijećnika Općinskog vijeća Općine Šandrovac. Zatim se prešlo na raspravljanje pojedinih točki dnevnog reda 10. sjednice Općinskog vijeća Općine Šandrovac.

**Točka 1.**

**Aktualni sat**

\*Vijećnik, Damir Husnjak postavio je pitanje vezano za javnu rasvjetu u ulici Jarak u Šandrovcu.

\*\*Načelnik je rekao da postoji mogućnost, te da ima obećanje nekih donacija lampi, pa će se postaviti.

\*Vijećnik, Igor Škudar rekao je da ima upit od obitelji Kraljić da u kojoj je fazi rješavanje klizišta u Vinogradskoj ulici? Sve više tone.

\*\* Načelnik je objasnio da je projekt napravljen , te se čeka natječaj , te da ništa pobliže ne zna. Investicija je ogromna, ide u dvije faze. Preko „Hrvatskih voda“ je neisplativo, jer daju malo, a nama su potrebna puno veća sredstva“

\*Vijećnik, Igor Škudar dao je prijedlog da se klupe i stol pod šumom kod igrališta poprave, zamjene, jer su skroz dotrajale.

\*\*Načelnik je odgovorio da je to već u planu.

\*\*Vijećnik Damir Husnjak je rekao da je doveo valjak, te da će za vikend povaljati igralište.

Kako viješ nije bilo pitanja, načelnik je preuzeo riječ, te je pojasnio situaciju u Općini. Dotaknuo se poljskih puteva koji su u lošem stanju, stalno se popravljaju, voda stalno ispire. Groblja su košena već sedam puta, kreće se sa osmom. Krenuli smo sa vodom na groblja. Isto tako, projekti su u izradi za sklonište životinja, pa da se isto javimo na natječaj. Bazen je krenuo dosta loše, pa su došle vrućine, tako da će to biti u redu. Projekt „Zaželi“ je također u pripremi. Program je kompliciraniji. Imaju neke nove uvijete vezane za korisnike. Idemo zajedno s Novom Račom i Severinom.

\*Vijećnik, Igor Škudar skrenuo je pozornost na grabe i nepokošene bankine koje mogu biti opasne jer se ništa ne vidi.

\*\*Načelnik je rekao da samo sami pokosili. Jer nikako da dođemo na red. A mi ne bismo smjeli kositi jer je Županijska cesta.

\*Vijećnik, Želim Glušćić osvrnuo se na pitanje starih i zapuštenih kuća u naselju Kašljavac. To je stvarno đungla. Kad smo mi to uredili, dobili smo opomenu da ne ulazimo u tuđi posjed. Komunalni redar je slao opomene, ali ništa.

\*Vijećnik Goran Solar , također je rekao da i u naselju Ravneš oko doma također šikara.

\*\*Načelnik je objasnio da je većina u vlasništvu RH. Komunalni redar ne može naplatiti kaznu, već ide opomena 3 puta. Kasnije se prostor očisti i onda se fakturira vlasniku od kojeg je nenaplativo. Uglavnom, komunalni redar radi na tome.

\*\*Predsjdavajući se osvrnuo na dopis Osnovne škole Veliko Trojstvo u kojem se navodi prijedlog da djeca iz naselja Ravneš i Kašljavac pohađaju nastavu u Osnovnoj školi Veliko Trojstvo čijoj i pripadaju djeca Općine Šandrovac, a ne u Velikoj Pisanici i Novoj Rači i Severin.

\*\*Prijedlog načelnika je da se razgovara sa roditeljima djeca za slijedeću školsku godinu.

**Točka 2.**

**Usvajanje zapisnika sa 19. sjednice Općinskog vijeća Općine Šandrovac**

U trenutku glasanja bilo je prisutno 7 vijećnika. Zapisnik sa 19. sjednice Općinskog vijeća općine Šandrovac jednoglasno je usvojen za 7 glasova ZA od strane Općinskog vijeća općine Šandrovac.

**(KLASA: 024-02/23-01/25, URBROJ: 2103-15-01-23-1 od 01.06.2023.)**

**Točka 3.**

**Usvajanje izvršenja prihoda i rashoda općine Šandrovac za razdoblje od 01. siječnja 2023. do 30. lipnja 2023. godine**

Dajana Perhot obrazložila je izvršenje prihoda i rashoda općine Šandrovac za razdoblje od 01.01.2023. do 30.06.2023.

Kako pitanja i prijedloga za raspravu nije bilo, Predsjedavajući je točku dao na glasanje.

U trenutku glasanja bilo je prisutno 7 vijećnika. Zapisnik sa 19. sjednice Općinskog vijeća općine Šandrovac jednoglasno je usvojen za 7 glasova ZA od strane Općinskog vijeća općine Šandrovac.

**(KLASA: 400-06/23-01/26, URBROJ: 2103-15-01-23-1 od 24.08.2023.)**

**Točka 4.**

**Usvajanje Izvješća o izvršenju financijskog plana Doma za starije i nemoćne osobe Šandrovac za razdoblje 01.01.2023. do 30.06.2023. godine.**

Ravnatelj Doma za starije i nemoćne , Damir Kolar ukratko je obrazložio Izvješće financijskog plana Doma za starije u nemoćne osobe Šandrovac za razdoblje 01.01.2023. do 30.06.2023. godine. Kako pitanja i prijedloga za raspravu nije bilo, Predsjedavajući je točku dao na glasanje.

U trenutku glasanja bilo je prisutno 7 vijećnika. Izvješće o izvršenju financijskog plana Doma za starije i nemoćne osobe Šandrovac za razdoblje 01.01.2023. do 30.06.2023. godine, jednoglasno je usvojeno za 7 glasova ZA od strane Općinskog vijeća općine Šandrovac.

**(KLASA: 551-06/23-01/4, URBROJ: 2103-15-01-23-1 od 24.08.2023.)**

**Točka 5.**

**Usvajanje Izvješća o izvršenju financijskog plana Dječjeg vrtića Šandrovac za razdoblje 01.01.2023. do 30.06.2023. godine.**

Vijećnica Katarina Blažeković ukratko je iznijela Izvješće Izvješća o izvršenju financijskog plana Dječjeg vrtića Šandrovac za razdoblje 01.01.2023. do 30.06.2023. godine.

U trenutku glasanja bilo je prisutno 7 vijećnika. Izvješće o izvršenju financijskog plana Dječjeg vrtića Šandrovac za razdoblje 01.01.2023. do 30.06.2023. godine, jednoglasno je usvojeno za 7 glasova ZA od strane Općinskog vijeća općine Šandrovac.

**(KLASA: 601-01/23-01/2, URBROJ: 2103-15-01-23-1 od 24.08.2023.)**

**Točka 6.**

**III. izmjene i dopune Proračuna Općine Šandrovac za 2023. godinu**

Načelnik , Dario Halauš ukratko je objasnio III. izmjene i dopune Proračuna Općine Šandrovac za 2023. godinu.

Kako nije bilo pitanja i prijedloga za raspravu, točka je dana na glasanje i usvajanje.

U trenutku glasanja bilo je prisutno 7 vijećnika. III. izmjene i dopune Proračuna Općine Šandrovac za 2023. godinu, jednoglasno su usvojene za 7 glasova ZA od strane Općinskog vijeća općine Šandrovac.

**(KLASA: 400-06/23-01/27, URBROJ: 2103-15-01-23-1 od 24.08.2023.)**

**Točka 7.**

**Davanje suglasnost na Izvješće o radu Općinskog načelnika općine Šandrovac za razdoblje od 01.01.2023. do 30.06.2023. godine.**

Pitanja i prijedloga nije bilo, pa je točka dana na glasanje i usvajanje.

U trenutku glasanja bilo je prisutno 7 vijećnika. Suglasnost na Izvješće o radu Općinskog načelnika općine Šandrovac za razdoblje od 01.01.2023. do 30.06.2023. godine, jednoglasno je dana za 7 glasova ZA od strane Općinskog vijeća općine Šandrovac.

**(KLASA: 024-01/23-01/2, URBROJ: 2103-15-01-23-1 od 24.08.2023.)**

**Točka 8.**

**Donošenje Odluke o naknadama vijećnicima Općinskog vijeća Općine Šandrovac**

Ovom Odlukom utvrđuje se visina naknade za predsjednika i vijećnike Općinskog vijeća općine Šandrovac, uvjeti pod kojima ostvaruju pravo na naknadu, način na koji se naknada isplaćuje, kao i druga pitanja vezana uz isplatu naknade

Predsjedniku Općinskog vijeća općine Šandrovac utvrđuje se pravo na mjesečnu novčanu naknadu u neto iznosu od 99,54 eura.

Predsjedniku Općinskog vijeća općine Šandrovac ne pripada naknada za prisustvovanje sjednicama općinskog vijeća.

Ukupna godišnja neto naknada isplaćena predsjedniku Općinskog vijeća općine Šandrovac ne smije iznositi više od 1.194,50 eura u neto iznosu.

U trenutku glasanja bilo je prisutno 7 vijećnika. Odluka o naknadama vijećnicima Općinskog vijeća Općine Šandrovac, jednoglasno je usvojena za 7 glasova ZA od strane Općinskog vijeća općine Šandrovac.

**(KLASA: 024-02/23-01/33, URBROJ: 2103-15-01-23-1 od 24.08.2023.)**

**Točka 9.**

**Donošenje Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Šandrovac**

U trenutku glasanja bilo je prisutno 7 vijećnika. Odluka o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Šandrovac,

jednoglasno je usvojena za 7 glasova ZA od strane Općinskog vijeća općine Šandrovac.

**(KLASA: 320-01/23-01/3, URBROJ: 2103-15-01-23-1 od 24.08.2023.)**

**Točka 10.**

**Donošenje Programa potpora u poljoprivredi na području Općine Šandrovac za razdoblje 2023.-2027. godine.**

Programom potpora poljoprivredi Općine Šandrovac za razdoblje od 2023. do 2027. godine, (u daljnjem tekstu Program) utvrđuju se aktivnosti u poljoprivredi za koje će Općina Šandrovac u razdoblju od 2023. do 2027. godine dodjeljivati potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Općine Šandrovac.

Potpore male vrijednosti će se dodjeljivati sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 1408/2013 od 18. prosinca 2013. o primjeni članka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L352, 24.12.2013.) i Uredbe komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L51/1, od 22.02.2019.) - (dalje u tekstu: Uredba 1408/2013.)

U trenutku glasanja bilo je prisutno 7 vijećnika. Program potpora u poljoprivredi na području Općine Šandrovac za razdoblje 2023.-2027. godine jednoglasno je usvojen za 7 glasova ZA od strane Općinskog vijeća općine Šandrovac.

**(KLASA: 320-01/23-01/4, URBROJ: 2103-15-01-23-1 od 24.08.2023.)**

**Točka 11.**

**Donošenje Odluke o utvrđivanju područja obuhvata LAG-a Sjeverna Bilogora**

Općinsko vijeće Općine Šandrovac utvrđuje područje obuhvata Općine Šandrovac u Lokalnoj akcijskoj grupi Sjeverna Bilogora, koja je osnovana 15. listopada 2008. godine.

LAG Sjeverna Bilogora djeluje i utemeljena je na osnovama LEADER (CLLD) pristupa, čije su osnovne značajke stavljanje naglaska na lokalno stanovništvo i lokalnu zajednicu kao pokretače razvoja ruralnog prostora.

Općina Šandrovac teritorijalno je i geografski povezana s područjem Lokalne akcijske grupe Sjeverna Bilogora te programom njihovog djelovanja.

Općina Šandrovac pripada području obuhvata Lokalne akcijske grupe Sjeverna Bilogora uključujući sva naselja koja Općina Šandrovac obuhvaća.

Područje obuhvata Općine Šandrovac uključuje slijedeća naselja: Šandrovac, Lasovac i Lasovac brdo, Pupelica, Kašljavac, Ravneš i Jasenik.

U trenutku glasanja bilo je prisutno 7 vijećnika. Odluka o utvrđivanju područja obuhvata LAG-a Sjeverna Bilogora jednoglasno je usvojena za 7 glasova ZA od strane Općinskog vijeća općine Šandrovac.

**(KLASA: 900-01/23-01/1, URBROJ: 2103-15-01-23-1 od 24.08.2023.)**

**Točka 12.**

**Davanje suglasnosti na Odluku o izboru i imenovanju ravnatelja Doma za starije i nemoćne osobe Šandrovac.**

Općinsko vijeće općine Šandrovac daje suglasnost na Odluku o izboru i imenovanju Damira Kolara mag. ing. iz Šandrovca, Jasenik 19, OIB:42271700490, na novi mandat za razdoblje od 2023. do 2027. godine (KLASA: 021-01/23-01/1, URBROJ:2103-68-01-23-1), koju je Upravno vijeće Doma za starije i nemoćne osobe Šandrovac donijelo na svojoj 98. sjednici održanoj dana 07.08.2023. godine.

U trenutku glasanja bilo je prisutno 7 vijećnika. Suglasnosti na Odluku o izboru i imenovanju ravnatelja Doma za starije i nemoćne osobe Šandrovac jednoglasno je usvojen za 7 glasova ZA od strane Općinskog vijeća općine Šandrovac.

**(KLASA: 007-03/23-01/1, URBROJ: 2103-15-01-23-1 od 24.08.2023.)**

**Točka 13.**

**Donošenje Odluke o usklađenju temeljnog kapitala i poslovnih udjela smanjenjem temeljnog kapitala i izmjeni izjave o osnivanju društva sa ograničenom odgovornošću**

Donosi se Odluka o usklađenju temeljnog kapitala i poslovnih udjela smanjenjem temeljnog kapitala i izmjeni izjave o osnivanju društva sa ograničenom odgovornošću Šandroprom d.o.o. Šandrovac, Bjelovarska 6, 43227 Šandrovac, OIB: 30730793911, komunalnog poduzeća u 100% vlasništvu Općine Šandrovac.

U trenutku glasanja bilo je prisutno 7 vijećnika. Odluka o usklađenju temeljnog kapitala i poslovnih udjela smanjenjem temeljnog kapitala i izmjeni izjave o osnivanju društva sa ograničenom odgovornošću jednoglasno je usvojena za 7 glasova ZA od strane Općinskog vijeća općine Šandrovac.

**(KLASA: 025-01/23-01/1, URBROJ: 2103-15-01-23-1 od 24.08.2023.)**

**Točka 14.**

**Donošenje Odluke o raspisivanju javnog natječaja za prodaju nekretnina u vlasništvu općine Šandrovac**

Ovom Odlukom raspisuje se javni natječaj za prodaju nekretnina u vlasništvu općine Šandrovac i to k.č.br. 596/1, kuća za odmor, dvorište i livada površine 711 čhv, zk.ul.br. 1539, k.o. Šandrovac, na adresi Vinogradska 72, 43227 Šandrovac (ošasna ostavina iza pok. Rolf Bernard Kronmullera) za početnu cijenu od 7.600,00 eura. Prodaja se obavlja načinom “viđeno-kupljeno” što isključuje bilo kakve naknadne prigovore. Kupac je dužan uz kupoprodajnu cijenu platiti i troškove procjene nekretnine 400,00 eura kao i troškove izrade energetskog certifikata 200,00 eura.

Javni natječaj provest će se javnim prikupljanjem ponuda. Obavijest o Javnom natječaju objaviti će se u lokalnom glasilu (u skraćenom obliku), na internetskim stranicama Općine Šandrovac i oglasnim pločama Općine Šandrovac.

Ponuditelji na javnom natječaju mogu biti svi punoljetni državljani RH i pravne osobe registrirane u RH, a strane osobe (fizičke i pravne) ukoliko ispunjavaju zakonom predviđene uvjete za stjecanje prava vlasništva nekretnina u RH.

U trenutku glasanja bilo je prisutno 7 vijećnika. Odluka o raspisivanju javnog natječaja za prodaju nekretnina u vlasništvu općine Šandrovac jednoglasno je usvojena za 7 glasova ZA od strane Općinskog vijeća općine Šandrovac.

**(KLASA: 940-01/23-01/2, URBROJ: 2103-15-01-23-1 od 24.08.2023.)**

**Završeno u 21,08 h**

**Zapisničar**

**Ivana Fočić, dipl.iur.**

**Općinsko vijeće općine Šandrovac**

**Predsjednik Općinskog vijeća**

**Slaven Kurtak**